અમદાવાદ : હિન્દી સિનેજગતના મહાનાયક અમિતાભ બચ્ચનની ‘કૌન બનેગા કરોડપતિ’ સિરીયલની જેમ છેલ્લા ચાર-પાંચ મહિનાથી ‘કૌન બનેગા ગુજરાત ભાજપ પ્રમુખ’નો મુદ્દો રાજકીય વર્તુળોમાં ચર્ચાસ્પદ બન્યો હતો. એક અથવા બીજા અગ્રણીના નામ ભાવિ પ્રમુખ તરીકે સમયાંતરે ઉછળતા રહેતા હતા, પછી સમય વિત્યે આપમેળે ભૂંસાતા જતા હતા અને ફરીથી નવી અટકળો શરૃ થતી હતી. જો કે હવે આગામી ૧૯મી ફેબ્રુઆરીએ બપોરે ૧૨.૩૯ વાગ્યે ભાજપ પ્રદેશ પ્રમુખના નામની અધિકૃત રીતની જાહેરાત નિશ્ચિત બની છે.